CELEX: 62013TN0169
Language: sk
Date: 2013-03-21 00:00:00
Title: Vec T-169/13: Žaloba podaná 21. marca 2013 — Benelli Q.J./ÚHVT — Demharter (MOTO B)

25.5.2013   
            
            
               SK
            
            
               Úradný vestník Európskej únie
            
            
               C 147/27
            
         Žaloba podaná 21. marca 2013 — Benelli Q.J./ÚHVT — Demharter (MOTO B)
   (Vec T-169/13)
   2013/C 147/48
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Benelli Q.J. Srl (Pesaro, Taliansko) (v zastúpení: P. Lukácsi, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Demharter GmbH (Dillingen, Nemecko)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie žalovaného a vrátil mu vec na opätovné preskúmanie a nové rozhodnutie vzhľadom na to, že skoršie ochranné známky žalobcu sa mali považovať za skoršie ochranné známky v zmysle článku 8 ods. 1 písm. b) nariadenia Rady č. 207/2009, a preto by sa mala námietka žalobcu založená na pravdepodobnosti zámeny posúdiť z vecnej stránky,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová ochranná známka „MOTO B“ v čiernej, bielej, červenej, zlatej, zelenej, hnedej a sivej farbe pre výrobky v triedach 9, 12 a 25 — prihláška ochrannej známky Spoločenstva č. 8 780 926.
   
      Majiteľ ochrannej známky alebo označenia namietaných v námietkovom konaní: žalobca.
   
      Namietaná ochranná známka alebo označenie: známe talianske nezapísané obrazové označenie „MOTOBI“ a pod.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009.